പ്രതീക്ഷയോടെ നാട്ടുകാര് കല്ലൂര് കടവിന് പാലം വേണം പേരാമ്ബ്ര: കല്ലൂര് പാറക്കടവത്ത് പാലം വേണമെന്ന ആവശ്യമുയരുന്നു. കല്ലൂര് നിവാസികള്ക്ക് വേളം,വടകര മേഖലകളിലേക്കും കുറ്റ്യാടി വഴി കണ്ണൂരിലേക്കും പുറവൂര് മുതുവണ്ണാച്ചവേളം നിവാസികള്ക്ക് പേരാമ്ബ്ര വഴി കോഴിക്കോടേക്കുമുള്ള യാത്ര ഇതോടെ എളുപ്പമാകും. ചങ്ങരോത്ത് പഞ്ചായത്തിലെ 13,14,15 വാര്ഡുകളിലെ ഇരു കരകളെയും തമ്മില് ബന്ധിപ്പിക്കുന്ന പാലം യഥാര്ത്ഥ്യമാകുന്നതോടെ പ്രദേശിക വികസനത്തിന് മുഖ്യ പങ്ക് വഹിക്കാന് കഴിയും. വര്ഷം തോറും ആയിരങ്ങള് ചെലവിട്ട് തെങ്ങും കവുങ്ങും ഉപയോഗിച്ച് തടിയുടെ പാലം പഞ്ചായത്ത് വക നിര്ക്കാറാണ് പതിവ്. ചിലപ്പോള് വര്ഷത്തില് രണ്ട് തവണയായും പാലം നിര്മ്മിക്കേണ്ടി വന്നിട്ടുണ്ട്. എന്നാല് ഭരണാനുമതി ലഭിച്ച പാലം എന്ന് യാഥാര്ത്ഥ്യമാകുമെന്നാണ് നാട്ടുകാരുടെ ചോദ്യം. കോണ്ക്രീറ്റ് പാലത്തിനായി 7.70 കോടിയുടെ ഭരണാനുമതി ലഭിച്ചതായി നാട്ടുകാര് പറഞ്ഞു. നാല് തൂണുകളിലായി 56.20 മീറ്റര് നീളത്തിലാണ് പാലം നിര്മ്മാണം. 11 മീറ്റര് വീതിയുള്ള പാലത്തില് 7.5 മീറ്റര് വീതിയില് റോഡുണ്ടാകും. ഇരുഭാഗത്തും 100 മീറ്റര് നീളത്തില് അപ്രോച്ച് റോഡും നിര്മ്മിക്കാനും പദ്ധതിയുണ്ട്. രണ്ടര പതിറ്റാണ്ടായി പ്രദേശവാസികള് പാലത്തിനായി ജനകീയ കമ്മിറ്റി രൂപവത്കരിച്ച് രംഗത്തിറങ്ങിയിട്ട്. അപ്രാച്ച് റോഡ് നിര്മ്മിക്കാന് കമ്മിറ്റിയുടെ നേതൃത്വത്തില് മൂന്ന് സെന്റ് സ്ഥലം വിലകൊടുത്ത് വാങ്ങുകയും ചെയ്തു. ചെറിയ സ്ഥലം കൂടി ഇതോട് ചേര്ന്ന് ഇനിയും വേണ്ടി വരും. പ്രളയകാലത്ത് വെള്ളം കയറുന്നത് കണക്കിലെടുത്ത് പാലത്തിന്റെ ഉയരം പുനര്നിശ്ചയിച്ചിട്ടുണ്ട്. ഇതിനായി ആദ്യ അടങ്കല് മാറ്റിയാണ് പുതിയത് തയ്യാറാക്കിയത്. പാലം യാഥാര്ത്ഥ്യമാക്കാന് നടപടി വേണമെന്നാണ് നാട്ടുകാര് ആവശ്യപ്പെടുന്നത്.